|  |
| --- |
| C:\Users\chehaspu\Pictures\poli.png  |
| GARIS PANDUAN SKIM GERAN PENYELIDIKAN TVET (T-ARGS) |
| Versi 2.0 Tahun 2018 |
|  |
| PUSAT PENYELIDIKAN DAN INOVASI JABATAN PENDIDIKAN POLITEKNIK KOLEJ KOMUNITI (JPPKK)KEMENTERIAN PENDIDIKAN MALAYSIAGALERIA PJH, JALAN P4W, PERSIARAN PERDANA, PRESINT 4,62100 PUTRAJAYANo. Tel: 03-88919000 No. Faks: 03-88919300 |

**KANDUNGAN**

|  |  |
| --- | --- |
| Visi dan Misi Penyelidikan TVET | 2 |
| **BAHAGIAN 1 (PERMOHONAN)** |  |
| 1.1 | Falsafah | 3 |
| 1.2 | Definisi | 3 |
| 1.3 | Tujuan | 3 |
| 1.4 | Kluster Penyelidikan | 4 |
| 1.5 | Syarat-syarat Permohonan | 5 |
| 1.6 | Peraturan Permohonan | 7 |
| 1.7 | Kriteria Penilaian | 7 |
| 1.8 | Peraturan Kewangan | 8 |
| 1.9 | Hasil Penyelidikan | 10 |
| 1.10 Pengumuman Tarikh Buka dan Tutup Permohonan | 11 |
| **BAHAGIAN 2 (PENILAIAN)** |  |
| 2.1 | Peringkat Proses Penilaian | 12 |
| **BAHAGIAN 3 (PEMANTAUAN)** |  |
| 3.1 | Implementasi Projek | 13 |
| 3.2 | Pengawalan Projek | 13 |
| 3.3 | Surat Peringatan | 14 |
| **BAHAGIAN 4 (KEPUTUSAN)** |  |
| 4.1 | Pemberitahuan Keputusan dan Pengagihan Peruntukan | 16 |
| 4.2 | Penambahbaikan | 16 |
| **BAHAGIAN 5 (LAIN-LAIN)** |  |
| 5.1 | Ketua Penyelidik tidak lagi bertugas di Politeknik dan Kolej  |  |
|  | Komuniti yang diperakukan | 17 |
|  |  |  |
| **BAHAGIAN 6 (CARTA ALIR PROSES)** |  |
| 6.1 | Carta Alir Proses Perlaksanaan | 18 |
| **BAHAGIAN 7 (PERANAN)** |  |
| 7.1 | Jabatan Pendidikan Politeknik Kolej Komuniti (JPPKK) | 19 |
| 7.2 | Penyelidik | 19 |
| 7.3 | Pusat Pengurusan Penyelidikan (PPI/ RMC) | 19 |
| 7.4 | Jawatankuasa Penilaian | 19 |
| **LAMPIRAN** |  **20** |

**VISI DAN MISI**

**SKIM GERAN PENYELIDIKAN TVET (T-ARGS)**

**Visi**

Memperkasa TVET melalui penyelidikan gunaan berimpak tinggi

**Misi**

Membudaya, memperkasa dan melestarikan penyelidikan gunaan yang berimpak tinggi bagi meneroka idea baharu untuk menyelesaikan permasalahan individu, organisasi dan institusi demi kesejahteraan rakyat



**BAHAGIAN 1**

**PERMOHONAN**

* 1. **FALSAFAH**

Sebagai sebuah negara yang beraspirasi untuk menjadi negara maju, Malaysia perlu menyuburkan budaya penyelidikan. Skim Geran Penyelidikan TVET (T-ARGS) disedia bagi menggalakkan penyelidikan gunaan untuk menjana ilmu yang mampu menyumbang terhadap peningkatan tahap intelektual, penciptaan teknologi baru dan penyuburan budaya yang dinamik selaras dengan aspirasi TVET negara.

* 1. **DEFINISI**

Penyelidikan Gunaan TVET adalah dana yang diwujudkan bagi pembangunan produk/prototaip untuk merapatkan jurang di antara penemuan makmal/penyelidikan sehingga sebelum prakomersialan. Ini termasuk pembuktian konsep (*proof of concept*), penilaian (*evaluation*), peningkatan skala (*up-scaling*), ujian pra-klinikal (*pre-clinical testing*) dan ujian lapangan (*field testing*). T-ARGS terbahagi kepada 3 kategori seperti berikut;

* + 1. **Skim Penyelidikan Prototaip Pensyarah Muda (SPPPM)** : Menghasilkan produk baharu/menambah baik produk sedia ada untuk penyelesaian segera bagi permasalahan di industri– Jangka pendek
		2. **PRGS *(Prototype Research):*** Menghasilkan produk baharu/menambah baik produk sedia ada yang dapat menyelesaikan permasalahan sesuatu **teknologi terkini** **yang khusus.**
		3. **TRGS (*Transdisciplinary Research):*** Menghasilkan produk baharu/menambah baik produk sedia ada yang dapat menyelesaikan **permasalahan** **pelbagai disiplin**.
		4. **LRGS *(Long-Term):*** Menghasilkan produk baharu/menambah baik produk sedia ada yang dapat menyelesaikan permasalahan sesuatu **teknologi** **pelbagai disiplin.**
	1. **TUJUAN**

Penyelidikan ini bertujuan untuk melonjakkan penggunaan teori, konsep dan idea yang dapat menjadi pemangkin kepada penemuan baharu, seterusnya menerobos sempadan ilmu dalam penciptaan inovatif yang menjurus kepada bidang TVET.

* 1. **KLUSTER PENYELIDIKAN**

Pembiayaan geran T-ARGS meliputi lima (5) kluster asas yang dapat menyokong agenda strategik negara. Kluster yang dikenalpasti adalah seperti berikut:-.

1.4.1 Kejuruteraan dan Teknologi *(Engineering and Technology)*

* + - 1. *Civil & Structural,*
			2. *Mechanical & Manufacturing,*
			3. *Electrical & Electronic,*
			4. *Materials,*
			5. *Transportation (aeronautical/ marine/ land),*
			6. *Energy,*
			7. *Building System,*
			8. *Agriculture,*
			9. *Built Environment,*
			10. *Food technology,*
			11. *Biotechnology*
			12. *Chemical & Petroleum*

1.4.2 Informasi dan Teknologi Komunikasi *(Information and Communication Technology)*

* + - 1. *Software*
			2. *Hardware*
			3. *IOT*
			4. *Computer Network*
			5. *Information System*

1.4.3 Sains Sosial *(Social Sciences)*

* + - 1. *Management*
			2. *Education*
			3. *Sociology*
			4. *Business*
			5. *Communication*
			6. *Economic*
			7. *Psychology*

1.4.4 Seni dan Aplikasi Seni *(Arts and Applied Arts)*

* + - 1. *Visual Communication*
			2. *Multimedia*
			3. *Language & Linguistic*
			4. *Policies & Law*

1.4.5 Warisan Alam dan Budaya *(Natural and Cultural Heritage)*

* + - 1. *Tourism*
			2. *Culinary*
			3. *Heritage*
			4. *Architecture*
			5. *Landscape*

* 1. **SYARAT-SYARAT PERMOHONAN**

Geran ini terbuka kepada **kakitangan akademik Skim DH** yang berkhidmat di Politeknik, Kolej Komuniti dan jabatan-jabatan lain dengan syarat-syarat berikut:-

* + 1. Warganegara Malaysia
		2. Kakitangan akademik tetap
		3. Penyelidikan dan penghasilan bakat mestilah dilakukan dalam negara
		4. Jumlah peruntukan yang dipohon hendaklah tidak melebihi siling yang telah ditetapkan iaitu;

i. **Geran jangka pendek**: tempoh penyelidikan tidak melebihi **satu (1) tahun** **DAN** siling peruntukan **tidak melebihi RM100,000.00**.

ii. **Geran jangka panjang**: tempoh penyelidikan tidak melebihi **tiga (3) tahun** **DAN** siling peruntukan **tidak melebihi RM250,000.00.**

iii. Boleh dipertimbangkan peruntukan tambahan sekiranya projek memberi impak yang positif kepada negara

* + 1. Kategori permohonan geran penyelidikan merujuk kepada Jadual 1, dan ia tertakluk kepada bidang TVET;

*Jadual 1*: Kriteria Skim Geran Penyelidikan TVET (T-ARGS)

| **KATEGORI** | **KRITERIA** |
| --- | --- |
| **SPPPM** | 1. Terbuka kepada pensyarah muda yang berkhidmat kurang 5 tahun
2. Wujudkan *knowledge-friendly ecosystem* melalui penyelidikan gunaan.
3. Meningkatkan produktiviti dan pengetahuan teknologi industri untuk bergerak atas rantaian nilai.
4. Penyelidikan yang sentiasa relevan.
5. Projek inovasi yang berkesan dan kos efektif.
 |
| **PRGS** | Geran yang dipohon mestilah melibatkan penghasilan perkara-perkara berikut:1. Pembuktian konsep (*proof of concept*)
2. Penilaian (*evaluation*)
3. Peningkatan skala (*up scaling*) prototaip/ produk
4. Ujian Pra Klinikal (*pre-clinical testing*)
5. Ujian lapangan (*field testing*); dan
	* Prototaip yang memberi impak kemanusiaan dan kemasyarakatan bagi tujuan peningkatan nilai kehidupan; atau
	* Prototaip yang berpotensi untuk menjana industri berasaskan ilmu/pengetahuan baru; atau
	* Prototaip yang berpotensi yang menyumbang kepada agenda strategik negara.
 |
| **TRGS** | 1. Penyelidikan yang dipohon mestilah merupakan penyelidikan yang dapat menghasilkan suatu idea/ konsep/ kaedah/ model/ proses baru; **dan**
2. Penyelidikan yang dapat menambahbaik sesuatu polisi, metodologi dan model penyelesaian yang sedia ada; atau
3. Penyelidikan yang merangkumi isu-isu kemanusiaan dan kemasyarakatan bagi tujuan peningkatan nilai kehidupan; atau
4. Penyelidikan yang berpotensi untuk menyumbang kepada agenda strategik Negara
 |
| **LRGS** | 1. Penyelidikan yang dipohon mestilah merupakan penyelidikan gunaan yang dapat menghasilkan suatu idea baru dan penciptaan yang inovatif yang terkehadapan dalam bidang tujahan yang strategik demi perkembangan sempadan ilmu; **dan**
2. Penyelidikan yang dapat menghasilkan sesuatu polisi, metodologi dan model penyelesaian yang baharu; atau
3. Penyelidikan yang merangkumi isu-isu kemanusiaan dan kemasyarakatan bagi tujuan peningkatan nilai kehidupan; atau
4. Penyelidikan yang berpotensi untuk menyumbang kepada agenda strategik negara.
 |

* + 1. Permohonan baharu bagi mereka yang telah diluluskan geran penyelidikan pada fasa yang terdahulu akan diberi pertimbangan dengan mengemukakan bukti tahap selesai projek pada kadar 80%.
		2. Kakitangan akademik yang bercuti belajar tidak dibenarkan menjadi ketua penyelidik. Walau bagaimanapun, beliau boleh menjadi ahli dalam kumpulan penyelidikan.
		3. Setiap individu dibenarkan untuk menjadi Ketua Penyelidik hanya sekali sahaja dalam satu masa (bagi kes melebihi daripada satu permohonan).
		4. Ketua Penyelidik yang berpindah Politeknik / Kolej Komuniti / Institusi lain hendaklah melepaskan kedudukan sebagai ketua. Walau bagaimanapun, beliau boleh kekal sebagai ahli dalam kumpulan penyelidikan berkenaan.
		5. Kumpulan penyelidik mestilah tidak lebih daripada 5 orang termasuk ketua penyelidik.
		6. Agensi lain boleh mengadakan kolaborasi dengan Politeknik dan Kolej Komuniti bagi projek penyelidikan yang dicadangkan, namun terhad sebagai ahli penyelidik sahaja.
	1. **PERATURAN PERMOHONAN**
		1. Permohonan untuk Skim Geran Penyelidikan perlu menggunakan borang permohonan **Borang T-ARGS/A1 (Lampiran 1)** beserta **Akuan Setuju Terima Penyelidik T-ARGS/A2 (Lampiran 2)** yang diperolehidaripada Jabatan Pendidikan Politeknik Kolej Komuniti (JPPKK), Kementerian Pendidikan Malaysia.
		2. Permohonan untuk Skim Geran Penyelidikan TVET (T-ARGS) dibuka kepada projek penyelidikan yang menepati kluster seperti di para 1.4 serta syarat permohonan seperti di para 1.5.
		3. Semua permohonan hendaklah diperakukan penerimaan oleh Pengarah Pusat Penyelidikan dan Inovasi Politeknik Kolej Komuniti (PPI) / *Research Management Centre* (RMC).
		4. Sekiranya terdapat sebarang aduan berkaitan pembangunan produk/prototaip yang terbukti diduplikasi, permohonan geran tersebut akan dibatalkan.
	2. **KRITERIA PENILAIAN**
		1. Penyelidikan yang dipohon mestilah merupakan penyelidikan yang dapat menghasilkan suatu idea / konsep / kaedah / model / prototaip / produk proses baru menjurus kepada bidang *Technical, Vocational Education and Taining* (TVET); **atau**
		2. Penyelidikan yang dapat menambahbaik sesuatu produk / prototaip penyelesaian dalam agenda TVET Negara yang membawa kepada *output* / *outcome* / impak terhadap:
			1. Menghasilkan graduan TVET profesional berkemahiran tinggi
			2. Pembangunan produk inovasi (*Product innovation*)
			3. Meningkatkan kesejahteraan sosial (*Social wellbeing*)
	3. **PERATURAN KEWANGAN**
		1. **Vot 11000 (Upah dan Elaun untuk Pembantu Penyelidik (RA))**
			1. Upah dan elaun untuk membiayai Pembantu Penyelidik (RA) sahaja. Siling upah dan elaun tidak melebihi 20% daripada jumlah geran yang diperuntukkan.
		2. **Vot 21000 (Perjalanan dan Pengangkutan)**
			1. Perbelanjaan merangkumi semua perjalanan dan pengangkutan domestik yang berkaitan dengan projek.
			2. Perjalanan ke luar negara (berdasarkan kepada kelulusan PPI JPPKK) perlu memenuhi kriteria di bawah:-
				1. Perjalanan ke luar negara dibenarkan tertakluk kepada peruntukan geran yang telah dipohon. Hanya Ketua Penyelidik dan ahli sahaja yang dibenarkan bagi tujuan tersebut. Pembantu penyelidik hanya dibenarkan untuk mengikuti persidangan, seminar atau bengkel yang berkaitan dengan penyelidikan mereka di dalam negara sahaja.

Perjalanan ke luar negara yang dibenarkan ialah yang bertujuan untuk menghadiri pertandingan / persidangan / seminar untuk membentangkan hasil penyelidikan atau bengkel untuk mendapatkan khidmat nasihat pakar dalam bidang penyelidikan berkaitan

Destinasi perjalanan tersebut mestilah merupakan tempat yang paling sesuai dan ekonomikal dari segi kemudahan, kepakaran dan pemindahan teknologi

Perjalanan ke luar negara mestilah juga mengikut peraturan dan pekeliling semasa yang ditetapkan oleh Kementerian.

Untuk menghadiri persidangan dan lain-lain aktiviti selain kerja lapangan, sebanyak 15% dari jumlah peruntukan projek dibenarkan

* + - 1. Jumlah perbelanjaan keseluruhan untuk perjalanan tidak boleh melebihi 20% daripada jumlah geran.
		1. **Vot 24000 (Sewaan)**

Sewaan hanya dibenarkan untuk bangunan, peralatan, pengangkutan dan barangan lain yang terlibat secara langsung dengan penyelidikan. Jumlah perbelanjaan boleh dirujuk dalam **Lampiran 7**.

* + 1. **Vot 26000 dan 27000 (Bekalan dan Bahan Penyelidikan)**

Hanya perbelanjaan yang berkaitan dengan penyelidikan sahaja dibenarkan seperti bahan luak untuk pembangunan prototaip. Jumlah perbelanjaan tidak melebihi 60% daripada jumlah keseluruhan geran.

* + 1. **Vot 28000 (Baik pulih dan senggaraan)**

Hanya perbelanjaan untuk baik pulih dan pengubahsuaian yang kecil terhadap bangunan, makmal, peralatan atau lain-lain barang yang berkaitan dengan penyelidikan dibenarkan.

Kos penyelenggaraan peralatan sedia ada semasa projek dilaksanakan adalah dibenarkan. Selepas projek selesai kos penyelenggaraan ini tidak akan ditanggung lagi oleh geran ini. Jumlah peratusan perbelanjaan boleh dirujuk dalam **Lampiran 7**.

* + 1. **Vot 29000 (Perkhidmatan Ikhtisas)**
			1. Vot ini meliputi lain-lain perkhidmatan termasuk percetakan, hospitaliti, honorarium, perkhidmatan profesional, konsultansi, penggunaan komputer, pemprosesan data, yuran persidangan / seminar / bengkel dan lain-lain perkhidmatan yang berkaitan dengan projek penyelidikan.
			2. Perkhidmatan Khas / Belanja Pakai Habis

Perbelanjaan perkhidmatan khas merangkumi kos menghadiri kursus, program sangkutan jangka pendek (sekali (1) sahaja) untuk mempelajari teknik - teknik khusus yang berkaitan dengan projek penyelidikan. Tempoh yang dibenarkan adalah tidak melebihi tiga (3) bulan. Jumlah perbelanjaan tidak melebihi 20% daripada jumlah keseluruhan geran.

* + 1. **Vot 35000 (Aksesori dan Peralatan)**

Sebarang pembelian aset adalah tidak dibenarkan, namun begitu perbincangan boleh dibuat untuk pembelian aset dengan kelulusan Ketua Pengarah JPPKK. Hanya pembelian peralatan khas dan aksesori (termasuk meningkatkan keupayaan peralatan sedia ada) yang berkaitan dengan projek penyelidikan berkenaan sahaja dibenarkan. Setiap permohonan mestilah disertakan justifikasi dan sebut harga mengikut pekeliling Perbendaharaan. Tidak dibenarkan membeli peralatan komunikasi yang tidak berkaitan langsung dengan projek penyelidikan.

* 1. Cadangan ketetapan agihan peruntukan kewangan boleh dirujuk di **Lampiran 7.**
	2. **HASIL PENYELIDIKAN**
		1. Setiap projek penyelidikan yang dipohon mesti menghasilkan bakat seperti mana yang termaktub dalam Pelan Pembangunan Pendidikan Malaysia (Pendidikan Tinggi). Sehubungan dengan itu penghasilan bakat adalah seperti berikut:
			1. Geran Jangka Pendek

Syarat minimum **WAJIB** menghasilkan satu (1) manuskrip **DAN** satu (1) pendaftaran Harta Intelek

* + - 1. Geran Jangka Panjang

Syarat minimum **WAJIB** menghasilkan satu (2) manuskrip **DAN** satu (1) pendaftaran Harta Intelek

* + 1. **Hak Milik Harta Intelek**
			1. Bagi projek yang dibiayai oleh geran T-ARGS, penyelidik diwajibkan untuk memohon pendaftaran Harta Intelek di dalam negara dahulu sebelum ke peringkat antarabangsa. Harta Intelek hasil geran T-ARGS menjadi hak milik Politeknik dan Kolej Komuniti.
			2. Pengurusan Harta Intelek adalah menjadi tanggungjawab Politeknik dan Kolej Komuniti.
		2. **Hasil Pengkomersialan**
			1. Hasil Pengkomersialan dari projek penyelidikan yang dibiayai oleh geran T-ARGS dan sumber lain hendaklah dikongsi bersama mengikut pecahan pembiayaan geran dan sumbangan dalam bentuk lain bagi projek tersebut.
			2. Hasil pengkomersialan perlulah diagihkan mengikut polisi Pengkomersialan sedia ada di PPI/ RMC.
	1. **PENGUMUMAN TARIKH BUKA DAN TUTUP PERMOHONAN**
		1. **Tarikh Buka dan Tutup Permohonan**

Pihak PPI/RMC memaklumkan tarikh buka permohonan (T-ARGS) adalah pada bulan Januari dan Julai setiap tahun melalui surat rasmi kepada Politeknik dan Kolej Komuniti.

**BAHAGIAN 2**

**PENILAIAN**

* 1. **PERINGKAT PROSES PENILAIAN**
		1. **Penilaian Jawatankuasa Penilaian**

Permohonan Skim Geran Penyelidikan TVET (T-ARGS) akan dinilai oleh Jawatankuasa Penilaian mengikut kluster yang telah ditetapkan. Jawatankuasa Penilaian ini dipengerusikan oleh Timbalan Ketua Pengarah (Perancangan), Jabatan Pendidikan Politeknik dan Kolej Komuniti untuk pemilihan geran bagi dicadangkan ke Jawatankuasa Teknikal. Penal Penilai terdiri daripada seperti berikut:

* + - 1. Seorang wakil daripada pihak politeknik/ Kolej Komuniti yang diiktiraf sebagai pakar mengikut kluster
			2. Seorang wakil daripada pihak industri yang diiktiraf sebagai pakar mengikut kluster
			3. Seorang daripada pihak universiti yang diiktiraf sebagai pakar mengikut kluster
		1. **Penilaian Jawatankuasa Teknikal**

Jawatankuasa ini akan memperakukan permohonan projek yang telah dinilai oleh Jawatankuasa Penilaian. Jawatankuasa Teknikal ini dipengerusikan oleh Ketua Pengarah Jabatan Pendidikan Politeknik dan Kolej Komuniti untuk pemilihan geran bagi dicadangkan ke Jawatankuasa Pemandu.

* + 1. **Penilaian Jawatankuasa Pemandu**

Jawatankuasa Pemandu ini dipengerusikan oleh KSU Kementerian Pendidikan Malaysia untuk kelulusan penganugerahan geran.

**BAHAGIAN 3**

**PEMANTAUAN**

* 1. **IMPLEMENTASI PROJEK**

Semua projek yang diluluskan di bawah Skim Geran Penyelidikan TVET (T-ARGS) Politeknik dan Kolej Komuniti perlu dipantau daripada aspek:-

* + 1. Kemajuan projek; dan
		2. Prestasi kewangan.
	1. **PENGAWALAN PROJEK**
		1. Setiap penyelidik perlu menghantar laporan kemajuan dan prestasi kewangan projek penyelidikan T-ARGS yang terdiri daripada:-
			1. **Laporan Kemajuan (T-ARGS/P1)**

Laporan kemajuan projek dan prestasi kewangan bagi T-ARGS perlu disediakan **setiap 6 (enam) bulan** selepas tarikh penerimaan geran penyelidikan. Berikut adalah perkara yang dihantar kepada PPI/ RMC; dan dihantar kepada PPI/ RMC**;**

1. Laporan Kemajuan (**T-ARGS/P1**) – **Lampiran 4**
2. Carta Perbatuan (*milestones*) Pelaksanaan Penyelidikan – **Lampiran 6**
3. Ringkasan Prestasi Kewangan (K1) – **Lampiran 7**
4. Laporan Perbelanjaan Kewangan (K2) – **Lampiran 8**
	* + 1. **Laporan Akhir (T-ARGS/P2)**

Laporan Akhir Projek-Projek Penyelidikan T-ARGS perlu dihantar oleh penyelidik sebanyak **7 salinan *hardcopy*** **dan *softcopy*** dalam tempoh **tiga (3) bulan** selepas projek tamat dalam format profil yang merangkumi:-

1. Ringkasan penyelidikan dan penemuan
2. Laporan Kewangan
3. Laporan Aset
4. Hasil (disertakan bahan bukti)
	1. Penerbitan
	2. Harta intelek
	3. Prototaip
	4. Hasil Pengkomersialan (jika ada)
		* 1. Semua laporan mesti berdasarkan kepada hasil penyelidikan yang diluluskan sahaja.
			2. Membentangkan hasil penyelidikan kepada PPI/ RMC
		1. Pengurusan, pemantauan dan pelaporan projek adalah dipertanggungjawabkan kepada PPI/ RMC.
		2. Pengurusan aset adalah di bawah tanggungjawab pihak pengurusan Politeknik dan Kolej Komuniti. Aset adalah menjadi hak milik bersama Kerajaan Malaysia serta Politeknik dan Kolej Komuniti. Sebarang pelupusan aset hendaklah mengikut prosedur kewangan yang telah ditetapkan.
	5. **SURAT PERINGATAN**
		1. Pelaksanaan projek mesti dilakukan pada tahap etika dan integriti yang tinggi. Sebarang isu *plagiarisme* akan diberi surat peringatan oleh PPI/ RMC.
		2. Setiap Politeknik dan Kolej Komuniti perlu memastikan semua projek perlu mencapai prestasi kewangan yang memuaskan berdasarkan *milestone*.
		3. Kemajuan projek perlu mencapai bakat, penerbitan dan pendaftaran Harta Intelek seperti dalam cadangan yang telah diluluskan.
		4. Kemajuan projek yang **kurang 20%** daripada perancangan asal dalam **Carta Gantt Pelaksanaan Penyelidikan** akan diberi surat peringatan.
		5. Maklumbalas dan justifikasi bagi Surat Peringatan hendaklah dibuat dalam tempoh **dua (2) minggu** dari tarikh Surat Peringatan dikeluarkan.
		6. Salinan Surat Peringatan akan diberi kepada Pengarah dan Ketua Unit Penyelidikan, Inovasi dan Komersialan (KUPIK) bagi Politeknik / Kolej Komunitii yang terlibat oleh PPI/ RMC.
		7. Pihak PPI/ RMC perlu mengenal pasti projek yang masih lewat daripada perancangan asal dalam Carta Gantt Pelaksanaan Penyelidikan / bermasalah dan membuat tindakan susulan kepada Ketua Penyelidik untuk memastikan kemajuan projek ke tahap yang memuaskan.
		8. Ketua Penyelidik yang telah dikenalpasti bermasalah disenarai hitam bagi tempoh **dua (2) tahun** sebelum diberi kebenaran untuk membuat permohonan geran yang baharu.

**BAHAGIAN 4**

**KEPUTUSAN**

* 1. **PEMBERITAHUAN KEPUTUSAN DAN PENGAGIHAN PERUNTUKAN**
		+ 1. Surat kelulusan geran penyelidikan akan disampaikan kepada Pengarah Politeknik dan Kolej Komuniti dan sesalinan surat kelulusan akan dimajukan kepada PPI/ RMC.
			2. Pembayaran dibuat oleh JPPKK kepada Politeknik / Kolej Komuniti setelah surat kelulusan T-ARGS dikeluarkan berdasarkan jumlah peruntukan yang diluluskan.
			3. Keputusan Jawatankuasa Pemandu T-ARGS adalah muktamad.
		1. **PENAMBAHBAIKAN**

4.2.1 Pemohon dibenarkan untuk membuat penambahbaikan terhadap borang permohonan **Borang T-ARGS/A1** sekiranya ada, dalam tempoh yang ditetapkan.

**BAHAGIAN 5**

**LAIN-LAIN**

* 1. **KETUA PENYELIDIK TIDAK LAGI BERTUGAS DI POLITEKNIK DAN KOLEJ KOMUNITI YANG DIPERAKUKAN**

Geran Penyelidikan yang diluluskan dan diperakukan untuk sesebuah Politeknik dan Kolej Komuniti, hanya boleh diuruskan oleh institusi tersebut sahaja. Jika berlaku perpindahan ketua penyelidik, geran dan harta intelek tersebut masih di bawah kawal selia Politeknik dan Kolej Komuniti yang diperakukan. Permohonan perlantikan baharu ketua penyelidik boleh dibuat melalui PPI/RMC.

**BAHAGIAN 6**

**CARTA ALIR PROSES**

* 1. **CARTA ALIR PROSES PERLAKSANAAN**

 Pelaksanaan T-ARGS dapat dilihat berdasarkan carta alir dalam Rajah 1;



Rajah 1: Carta alir proses pelaksanaanT-ARGS

**BAHAGIAN 7**

**PERANAN**

* 1. **JABATAN PENDIDIKAN POLITEKNIK KOLEJ KOMUNITI (JPPKK)**
		+ 1. Memaklumkan pelawaan permohonan T-ARGS kepada Politeknik dan Kolej Komuniti.
			2. Menerima dan memproses permohonan yang dihantar oleh PPI/ RMC dan dibawa ke sesi penilaian oleh Jawatankuasa Penilaian T-ARGS.
			3. Memaklumkan keputusan penilaian kepada Politeknik dan Kolej Komuniti.
			4. Menerima laporan kemajuan dan laporan akhir penyelidikan.
	2. **PENYELIDIK**
		+ 1. Penyelidik perlu memohon serta memenuhi syarat-syarat permohonan seperti yang telah dikehendaki
			2. Penyelidik juga perlu mengemukakan laporan kemajuan penyelidikan setiap **enam (6) bulan** sekali dan menghantar laporan akhir kepada PPI/ RMC
	3. **PUSAT PENGURUSAN PENYELIDIKAN (PPI/ RMC)**
		+ 1. Menerima, menilai dan memperakui permohonan daripada penyelidik.
			2. Menghantar permohonan yang diperakukan kepada KPM.
			3. Memantau kemajuan penyelidikan setiap tahun serta menerima laporan akhir penyelidikan daripada penyelidik.
			4. Pihak PPI/ RMC perlu menyerahkan laporan kemajuan kepada KPM.
			5. Pihak PPI/ RMC perlu menghantar laporan akhir kepada KPM.
	4. **JAWATANKUASA PENILAIAN**
		+ 1. Meneliti dan memperakukan permohonan penyelidikan dalam masa yang ditetapkan.
			2. Memaklumkan sebab-sebab kegagalan permohonan secara terperinci.
			3. Menjaga etika dan kerahsiaan permohonan (Akta Kerahsiaan).

**LAMPIRAN 1**

BORANG PERMOHONAN (T-ARGS/A1)

**LAMPIRAN 2**

AKUAN SETUJU TERIMA PENYELIDIK (T-ARGS/A2)

**LAMPIRAN 3**

KONTRAK PERJANJIAN PROJEK PENYELIDIKAN (T-ARGS/A3)

**LAMPIRAN 4**

LAPORAN KEMAJUAN (T-ARGS/P1)

**LAMPIRAN 5**

LAPORAN AKHIR (T-ARGS/P2)

**LAMPIRAN 6**

CARTA GANTT PELAKSANAAN PENYELIDIKAN (CG1)

**LAMPIRAN 7**

RINGKASAN PRESTASI KEWANGAN (K1)

**LAMPIRAN 8**

LAPORAN PERBELANJAAN KEWANGAN (K2)

**LAMPIRAN 7**

SENARAI PECAHAN PERATURAN KEWANGAN

|  |  |  |
| --- | --- | --- |
| **VOT** | **JENIS** | **PERATUS** |
|  11000 | Upah dan elaun untuk Pembantu Penyelidik (RA) | ≤20% |
| 21000 | Perjalanan dan pengangkutan * Persidangan ≤15%
* TNT (kerja lapangan)
 | ≤20% |
| 26000 / 27000 | Bekalan dan bahan penyelidikan | ≤60% |
| 24000 | Sewaan | ≤30% |
| 28000 | Baikpulih kecil dan ubahsuai |
| 29000 | Perkhidmatan ikhtisas | ≤20% |
| 35000 | Aksessori dan peralatan | Permohonan khas |

**LAMPIRAN 6**

* + 1. **SENARAI POLITEKNIK KEMENTERIAN PENDIDIKAN MALAYSIA ;**

| **Bil** | **POLITEKNIK** |
| --- | --- |
| 1 | POLITEKNIK UNGKU OMAR |
| 2 | POLITEKNIK SULTAN HAJI AHMAD SHAH |
| 3 | POLITEKNIK SULTAN ABDUL HALIM MU`ADZAM SHAH |
| 4 | POLITEKNIK KOTA BHARU |
| 5 | POLITEKNIK KUCHING |
| 6 | POLITEKNIK PORT DICKSON |
| 7 | POLITEKNIK KOTA KINABALU |
| 8 | POLITEKNIK SULTAN SALAHUDDIN ABDUL AZIZ SHAH |
| 9 | POLITEKNIK IBRAHIM SULTAN |
| 10 | POLITEKNIK SEBERANG PERAI |
| 11 | POLITEKNIK MELAKA |
| 12 | POLITEKNIK KUALA TERENGGANU |
| 13 | POLITEKNIK SULTAN MIZAN ZAINAL ABIDIN |
| 14 | POLITEKNIK MERLIMAU |
| 15 | POLITEKNIK SULTAN AZLAN SHAH |
| 16 | POLITEKNIK TUANKU SULTANAH BAHIYAH |
| 17 | POLITEKNIK SULTAN IDRIS SHAH |
| 18 | POLITEKNIK TUANKU SYED SIRAJUDDIN |
| 19 | POLITEKNIK MUADZAM SHAH |
| 20 | POLITEKNIK MUKAH |
| 21 | POLITEKNIK BALIK PULAU |
| 22 | POLITEKNIK JELI |
| 23 | POLITEKNIK NILAI |
| 24 | POLITEKNIK BANTING |
| 25 | POLITEKNIK MERSING |
| 26 | POLITEKNIK HULU TERENGGANU |
| 27 | POLITEKNIK SANDAKAN |
| 28 | POLITEKNIK METRO KUALA LUMPUR |
| 29 | POLITEKNIK METRO KUANTAN |
| 30 | POLITEKNIK METRO JOHOR BAHRU |
| 31 | POLITEKNIK METRO BETONG |
| 32 | POLITEKNIK METRO TASEK GELUGOR |
| 33 | POLITEKNIK TUN SYED NASIR SYED ISMAIL |
| 34 | POLITEKNIK BESUT |
| 35 | POLITEKNIK BAGAN DATUK |
| 36 | POLITEKNIK TAWAU |

* + 1. **SENARAI KOLEJ KOMUNITI KEMENTERIAN PENDIDIKAN MALAYSIA;**

| **Bil** | **KOLEJ KOMUNITI** |
| --- | --- |
| 1 | KOLEJ KOMUNITI ARAU |
| 2 | KOLEJ KOMUNITI BANDAR DARULAMAN |
| 3 | KOLEJ KOMUNITI SUNGAI PETANI |
| 4 | KOLEJ KOMUNITI KULIM |
| 5 | KOLEJ KOMUNITI LANGKAWI |
| 6 | KOLEJ KOMUNITI PADANG TERAP |
| 7 | KOLEJ KOMUNITI BANDAR BAHARU |
| 8 | KOLEJ KOMUNITI JERAI |
| 9 | KOLEJ KOMUNITI BUKIT MERTAJAM |
| 10 | KOLEJ KOMUNITI BALING |
| 11 | KOLEJ KOMUNITI SIK |
| 12 | KOLEJ KOMUNITI SANDAKAN |
| 13 | KOLEJ KOMUNITI KELANA JAYA |
| 14 | KOLEJ KOMUNITI SEMPORNA |
| 15 | KOLEJ KOMUNITI KOTA MARUDU |
| 16 | KOLEJ KOMUNITI PENAMPANG |
| 17 | KOLEJ KOMUNITI BEAUFORT |
| 18 | KOLEJ KOMUNITI TAMBUNAN |
| 19 | KOLEJ KOMUNITI LAHAD DATU |
| 20 | KOLEJ KOMUNITI TAWAU |
| 21 | KOLEJ KOMUNITI KEPALA BATAS |
| 22 | KOLEJ KOMUNITI BAYAN BARU |
| 23 | KOLEJ KOMUNITI TASEK GELUGOR |
| 24 | KOLEJ KOMUNITI NIBONG TEBAL |
| 25 | KOLEJ KOMUNITI SEBERANG JAYA |
| 26 | KOLEJ KOMUNITI BAGAN DATUK |
| 27 | KOLEJ KOMUNITI BAGAN SERAI |
| 28 | KOLEJ KOMUNITI MANJUNG |
| 29 | KOLEJ KOMUNITI TAPAH |
| 30 | KOLEJ KOMUNITI GOPENG |
| 31 | KOLEJ KOMUNITI KUALA KANGSAR |
| 32 | KOLEJ KOMUNITI TELUK INTAN |
| 33 | KOLEJ KOMUNITI CHENDEROH |
| 34 | KOLEJ KOMUNITI TAIPING |
| 35 | KOLEJ KOMUNITI BATU GAJAH |
| 36 | KOLEJ KOMUNITI GERIK |
| 37 | KOLEJ KOMUNITI SUNGAI SIPUT |
| 38 | KOLEJ KOMUNITI PASIR SALAK |
| 39 | KOLEJ KOMUNITI HULU SELANGOR |
| 40 | KOLEJ KOMUNITI KUALA LANGAT |
| 41 | KOLEJ KOMUNITI SELAYANG |
| 42 | KOLEJ KOMUNITI HULU LANGAT |
| 43 | KOLEJ KOMUNITI SABAK BERNAM |
| 44 | KOLEJ KOMUNITI SHAH ALAM |
| 45 | KOLEJ KOMUNITI KLANG |
| 46 | KOLEJ KOMUNITI TANJUNG KARANG |
| 47 | KOLEJ KOMUNITI AMPANG |
| 48 | KOLEJ KOMUNITI KUALA PILAH |
| 49 | KOLEJ KOMUNITI TANGGA BATU |
| 50 | KOLEJ KOMUNITI KOTA |
| 51 | KOLEJ KOMUNITI REMBAU |
| 52 | KOLEJ KOMUNITI TAMPIN |
| 53 | KOLEJ KOMUNITI JEMPOL |
| 54 | KOLEJ KOMUNITI BUKIT BERUANG |
| 55 | KOLEJ KOMUNITI JASIN |
| 56 | KOLEJ KOMUNITI MASJID TANAH |
| 57 | KOLEJ KOMUNITI SELANDAR |
| 58 | KOLEJ KOMUNITI JELEBU |
| 59 | KOLEJ KOMUNITI PASIR GUDANG |
| 60 | KOLEJ KOMUNITI BATU PAHAT |
| 61 | KOLEJ KOMUNITI LEDANG |
| 62 | KOLEJ KOMUNITI BANDAR PENAWAR |
| 63 | KOLEJ KOMUNITI SEGAMAT 2 |
| 64 | KOLEJ KOMUNITI SEGAMAT |
| 65 | KOLEJ KOMUNITI MUAR |
| 66 | KOLEJ KOMUNITI PAGOH |
| 67 | KOLEJ KOMUNITI BANDAR TENGGARA |
| 68 | KOLEJ KOMUNITI TANJUNG PIAI |
| 69 | KOLEJ KOMUNITI KOTA TINGGI |
| 70 | KOLEJ KOMUNITI KLUANG |
| 71 | KOLEJ KOMUNITI PEKAN |
| 72 | KOLEJ KOMUNITI LIPIS |
| 73 | KOLEJ KOMUNITI BERA |
| 74 | KOLEJ KOMUNITI RAUB |
| 75 | KOLEJ KOMUNITI KUANTAN |
| 76 | KOLEJ KOMUNITI TEMERLOH |
| 77 | KOLEJ KOMUNITI ROMPIN |
| 78 | KOLEJ KOMUNITI BENTONG |
| 79 | KOLEJ KOMUNITI PAYA BESAR |
| 80 | KOLEJ KOMUNITI JERANTUT |
| 81 | KOLEJ KOMUNITI KUALA TERENGGANU |
| 82 | KOLEJ KOMUNITI PASIR MAS |
| 83 | KOLEJ KOMUNITI KOK LANAS |
| 84 | KOLEJ KOMUNITI KEMAMAN |
| 85 | KOLEJ KOMUNITI JELI |
| 86 | KOLEJ KOMUNITI BESUT |
| 87 | KOLEJ KOMUNITI SARIKEI |
| 88 | KOLEJ KOMUNITI SANTUBONG |
| 89 | KOLEJ KOMUNITI BETONG |
| 90 | KOLEJ KOMUNITI MIRI |
| 91 | KOLEJ KOMUNITI KUCHING |
| 92 | KOLEJ KOMUNITI MAS GADING |